**Hankelepingu "****TIS WM platvormilt Patient Summary teenuse üleviimine mikroteenuste platvormile" nr 3-9/3047-24 muutmine**

**Tervise ja Heaolu Infosüsteemide Keskus** (edaspidi nimetatud ka ***tellija***), registrikood 70009700, aadress Pärnu mnt 132, Tallinn, keda esindab põhimääruse alusel direktor Margus Arm ja

**Industry62 OÜ**, registrikood 11124544, aadress Toompuiestee 35, 10149 Tallinn, keda

esindab põhikirja alusel juhatuse liige Andrus Altrov (edaspidi ***täitja***)

edaspidi koos või eraldi nimetatud ka pool või pooled, on kokku leppinud 03.09.2024 sõlmitud hankelepingu nr 3-9/3047-24 muutmises alljärgnevalt riigihangete seaduse (RHS) § 123 lg 1 p 7 alusel:

1. Hankelepingu punkti 4.2 kohaselt on lepingu osaks ka selle muudatused. Hankelepingut on lubatav muuta RHS § 123 alusel.
2. Hankelepingu täitmise käigus on selgunud, et tellija poolt ette nähtud ajaraamis ei ole võimalik täijta poolt hanke alusdokumentides nimetatud tööde valmimine ning üle andmine tellijale.
3. Pooled on leppinud kokku hankelepingujärgsete tööde teostamise tähtaja muutmises. Tööde teostamise tähtajana on pooled leppinud kokku viis kuud alates lepingu sõlmimisest (tööde üleandmine toimub hiljemalt 03.02.2025).

ja sellega seoses hankelepingu punktide 1.2. ja 2.1. ning tehnilise kirjelduse punkti 2 muutmises.

1. Hankelepingu punkt 1.2 muudetakse ja sõnastatakse järgmiselt:

**„Lepingu maht on maksimaalselt 36 666,67 (kolmkümmend kuus tuhat kuussada kuuskümmend kuus eurot ja kuuskümmend seitse senti) eurot km-ta viie kuu jooksul arvates lepingu sõlmimisest, olenevalt kumb asjaolu saabub varem.“**

1. Hankelepingu punkt 2.1 muudetakse ja sõnastatakse järgmiselt:

**„Täitja annab töö üle viie kuu jooksul alates lepingu sõlmimisest“**

1. Tehnilise kirjelduse punkti 2 kolmas lõik sõnastatakse järgmiselt:

**„Töö läbiviimiseks on aega kuni 5 kuud alates hankelepingu sõlmimisest.“**

Tellija Täitja

*(allkirjastatud digitaalselt) (allkirjastatud digitaalselt)*